Шығыс Қазақстан облысы Білім басқармасы

«Рымбек Байсеитов атындағы Семей қаржы-экономикалық колледжі» КМҚК

**1 желтоқсан – Тұңғыш Президент күніне және**

**Тәуелсіздік күніне байланысты**

**«Тәуелсіз елдің тұңғыш президенті» атты**

**тәрбие сағатының материалдары**

Дайындаған: 20 ЕА-2

тобының жетекшісі Нұрғалыева А. С.

2020 - 2021 оқу жыл

**Сабақтың тақырыбы:** "Тәуелсіз елдің Тұңғыш Президенті"

**Сабақтың мақсаты:** «1-желтоқсан-Тұңғыш Президент күні» мерекесінің мәнін ашу; Қазақ халқының тұңғыш президентінің өмір жолы туралы мағлұмат беріп, шәкірт жүрегінде Елбасына деген сүйіспеншілік сезімін ояту;

Оқушыларға Қазақстан Республикасы туралы, оның Тәуелсіздігі туралы мәлімет беру. Оқушыларды өз елін сүюге, қастерлеуге, осы елдің ұланы екенін мақтан етуге баулу;

**Мұғалім:** Құрметті оқушылар! “Тәуелсіз елдің Тұңғыш Президенті” тәрбие сағатын бастамас бұрын, сіздерді бұл мерекенің маңызымен таныстырып өтейін. Алтайдан Алатауға дейін ұлан – ғайыр жерді мекен еткен ата – бабаларымыз тәуелсіздікті арман еткен. Осынау кең даланы көк найзаның ұшымен, сом білектің күшімен қорғаған бабаларымыздың аманатын орындау үшін талай боздақтар жанкештілікке барған. Қаракерей Қабанбай, Қанжығалы Бөгенбай батырлардан бастап, Бауыржан, Мәншүк, Әлия сынды батырлар сол ел қорғауды ұран еткен, сол үшін құрбан болып, ел құрметіне бөленген батырлар.

Ресейдің езгісінде болып, тіліміз бен дінімізден безіп, орыстанғалы тұрғанда Қайрат Рысқұлбеков, Ләззат Асанова сияқты қыршын жастардың құрбандыққа баруы арқасында ғана тәуелсіздік алып, егеменді ел болдық.

Қазақ халқы еркіндікке жету үшін қаншама қиын – қыстау кезеңдерді бастан кешірді. Мыңдаған жылдық тарихы бар, Қазақстан өз тәуелсіздігін алды. Ал, 1986 жылғы оқиға халықтың есінде мәңгі сақталады.

Бұл күн - Қазақстан тарихында тәуелсіз Қазақстан Республикасының туған күні деп алтын әріппен жазылды. Сондықтан да желтоқсан бүкілхалықтық мереке. Желтоқсанда шәйт болған құрбандарымызды бір минут үнсіздікпен еске алайық.

**Ақерке:** Тәуелсіздік жайында кеңірек мағұлмат алу үшін келесі бейнероликке назар аударыңыздар!

**Нұрасыл:** Қазақстан - қазақ халқының атамекені. Осы тұғырлы орданың айбарлы есімін естігенде сан қилы күй кешеміз.Асқар таудың биік белесінен жайнап бүкіл әлемге қуаттана қарап, өзін мәңгілікке хабарлап тұрған,тұғырын тот баспайтын ел екенін мақтанышпен сезіп қуанамыз. Болашақта Қазақстанымыз әрі қарай дамып, әлемдік аренада өз орнына ие болады деп нық сенеміз. Бар игілігіміздің бастауы болған Тәуелсіздік күні барлығымызға құтты болсын !

**Ақерке:** Ия, дұрыс айтасың Нұрасыл,тәуелсіздік халқымыздың басына қонған бақ. Бұл күні байтақ еліміз үшін теңдесі жоқ тарихи күн! Бабалар аңасаған болашақты ақиқатқа айналдырған еліміз үшін ұлан асыр той! Баршаңызды Тәуелсіздік мерекесімен шын жүректен құттықтаймыз!

**Мұғалім:**Тәуелсіздік күні қарсаңында осы уақытқа дейін жүріп өткен жылдарға көз жіберейікші, қандай тарихи даталар орын алды?

**Ақерке:**

1.1991 жылы желтоқсанның 1-де республика жұртшылығы тұңғыш рет Н.Ә.Назарбаевты Президент етіп сайлады.

2.1991 жылы қазан айында тұңғыш қазақ ғарышкері Т.Әубәкіров ғарышқа самғады.

3. 1993 жылы 28-қаңтарда Тәуелсіз Қазақстан Республикасының тұңғыш Ата Заңы қабылданды.

4. 1993 жылы 15- қарашада Қазақстан Республикасының ұлттық валютасы-теңге айналымға енді .

5. 1995 жылы -Ата Заңымыз бір ауыздан қабылданды.

6. 1996 жылы - Алматыда Тәуелсіздік монументі ашылды.

7. 1997 жылы- 10-желтоқсанда Ақмола қаласы ел астанасы болып жарияланды.

8. 1998 жылы 10маусымда жаңа Астананың ресми тұсаукесері болды.

9. 2012 жылы- 1-желтоқсанда Тұңғыш президент күні алғаш рет аталып өтті.

10. 2016 жылы- 23 қарашада Тәуелсіздік Декларациясы қабылданды 25 жыл!

**Нұрасыл:** Тәуелсіз Қазақстан Республикасының территориясына жеті мемлекет сияды. Мысалы, Норвегия, Швеция, Франция, Германия, Португалия, Испания, Италия Жер көлемі жағынан БҰҰ 180 мемлекеттің ішінде 9-шы орында. Республикамыз 5 мемлекетпен көршілес, Олар: Ресей, Қытай, -Өзбекстан, Қырғызстан, Түркіменстан. Елімізде 135 ұлт, өкілі тұрады. Қазақстанда 14 облыс, 858 ірі қалалар бар. Ел ордасы – Нұрсұлтан.

**Ақерке:** Біздің Қазақстан Республикасы өте бай мемлекет.Бізде алтын, темір, мырыш, күміс, көмір, мақта, газ, мұнай, яғни сөзбен айтқанда Менделеев кестесіндегі 119 элементтің 99 элементі Қазақстан жерінде кездеседі.

**Нұрасыл:** Сеилханов Дарынның орындауындағы " Мен қазақпын" әнін қабыл алыңыздар!

**Мұғалім:** Тәуелсіздік күні - Қазақ елінің тарихындағы ең атаулы күн, қазақ халқының сан ғасырлық арманының орындалған күні. **Үш ғасыр тізгіні өзгенің қолында болып келген Қазақ елі 1991 жылы тәуелсіз ел атанды. Үш жүз жыл бойы алысып, азаттық жолында шаһид кешкен ата-бабаның арманы орындалды, мерейлі күнге жеттік. Тәуба! Еліміздің тәуелсіздігі туралы ой қозғағанда, Елбасымыздың ерен еңбегін айтып өтпеу мүмкін емес.**

**Ақерке:** Елбасымыздың өмір жолы мен мансабы жайында ақпарат бермес бұрын, сұрақ-жауап айдарына кезек берсек.

ҚР тұңғыш Президенті қашан, қай жерде дүниеге келді?

Нұрсұлтан Әбішұлы Назарбаев алғашқы еңбек жолын қайда бастады?

Президент алғаш еңбек жолын кім болып бастады?

Нұрсұлтан Әбішұлы Назарбаев қашан президент болып сайланды?

Нұрсұлтан Назарбаевтың қандай жеке еңбектері бар?

**Нұрасыл:** Тұңғыш Президентіміздің балалық шағы қалай өтті. Бұл туралы білу үшін келесі слайдқа назар аударыңыздар!Нұрсұлтан Назарбаев [1940 жылы](https://kk.wikipedia.org/wiki/1940_%D0%B6%D1%8B%D0%BB) [6 шілдеде](https://kk.wikipedia.org/wiki/6_%D1%88%D1%96%D0%BB%D0%B4%D0%B5) [Алматы облысының](https://kk.wikipedia.org/wiki/%D0%90%D0%BB%D0%BC%D0%B0%D1%82%D1%8B_%D0%BE%D0%B1%D0%BB%D1%8B%D1%81%D1%8B) [Қарасай ауданына](https://kk.wikipedia.org/wiki/%D2%9A%D0%B0%D1%80%D0%B0%D1%81%D0%B0%D0%B9_%D0%B0%D1%83%D0%B4%D0%B0%D0%BD%D1%8B) қарасты Шамалған ауылында Әбіш пен Әлжанның отбасысында дүниеге келген. 1940 жылы 6 шілдеде Іле Алатауының баурайындағы Үшқоңыр жайлауында Әбіш пен Әлжан Назарбаевтардың шаңырағында дүниеге келді. Оған әке-шешесі Нұрсұлтан деп ат қойды.

**Ақерке:** Әкесі – Әбіш 1903 жылы Алатаудың бөктерінде, Назарбайдың шаңырағында өмірге келді. Әбіш Назарбаев көңілді, қадірлі адам болған. Ол тек қазақ тілінде ғана емес, орыс және балғар тілдерінде де еркін сөйлейтін. Әбіш қазақ және орыс әндерін беріліп айтатын, әңгімелескен адамын зейін қойып тыңдап, пайдалы кеңес бере білетін.  Әбіш Назарбаев 1971 жылы қайтыс болды.

**Нұрасыл:** Анасы Әлжан 1910 жылы Жамбыл облысы Қордай ауданы Қасық аулындағы молданың отбасында дүниеге келген.Үшқоңырға жер аударылған әкесімен бірге келген Әлжан Әбішпен танысады. Ауыл арасында ән салу мен суырыпсалмалық өнерден оның алдына түсетін ешкім жоқ еді. Жарқын жүзді Әлжан ұлын үлкенді құрметтеуге, сыйлауға баулыды, оның ұлттық дәстүрлерге, ән-жырларға, салт-ғұрыптарға құштарлығын оятты. Әлжан Назарбаева 1977 жылы қайтыс болды

**Нұрасыл:** Келесі назарларыңызға ұсынылып отырған слайд Елбасымыздың қызмет жолы.

Еңбек жолын [1960](https://kk.wikipedia.org/wiki/1960) жылы [Теміртау](https://kk.wikipedia.org/wiki/%D0%A2%D0%B5%D0%BC%D1%96%D1%80%D1%82%D0%B0%D1%83) қаласындағы Қарағанды металлургия комбинатында қатардағы жұмысшы болып бастап, домна пешінің аға газдаушылығына дейінгі жолдан өтті.

[1960](https://kk.wikipedia.org/wiki/1960)—[69](https://kk.wikipedia.org/wiki/1969) жж. — Қарағанды металлургия зауытында жұмыс істеді.

[1969](https://kk.wikipedia.org/wiki/1969)—[73](https://kk.wikipedia.org/wiki/1973) жж. — Қарағанды облысы Теміртау қаласындағы партия-комсомол жұмыстарында жауапты қызметтер атқарды.

[1973](https://kk.wikipedia.org/wiki/1973)—[77](https://kk.wikipedia.org/wiki/1977) жж. — Қарметкомбинаттың партком хатшысы.

[1977](https://kk.wikipedia.org/wiki/1977)—[79](https://kk.wikipedia.org/wiki/1979) жж. — Қарағанды облыстық партия комитетiнiң хатшысы, 2-ші хатшысы.

[1984](https://kk.wikipedia.org/wiki/1984)—[89](https://kk.wikipedia.org/wiki/1989) жж. — Қазақ КСР Министрлер Кеңесiнiң төрағасы.

[1990](https://kk.wikipedia.org/wiki/1990) ж. [ақпан](https://kk.wikipedia.org/wiki/%D0%90%D2%9B%D0%BF%D0%B0%D0%BD)—[сәуір](https://kk.wikipedia.org/wiki/%D0%A1%D3%99%D1%83%D1%96%D1%80) аралығында Қазақ КСР Жоғары Кеңесiнiң төрағасы болды.

[1990](https://kk.wikipedia.org/wiki/1990) ж. [сәуірінен](https://kk.wikipedia.org/wiki/%D0%A1%D3%99%D1%83%D1%96%D1%80) — [Қазақ КСР президенті](https://kk.wikipedia.org/w/index.php?title=%D2%9A%D0%9A%D0%A1%D0%A0_%D0%BF%D1%80%D0%B5%D0%B7%D0%B8%D0%B4%D0%B5%D0%BD%D1%82%D1%96&action=edit&redlink=1).

[1991](https://kk.wikipedia.org/wiki/1991) ж. [желтоқсанның 1-інде](https://kk.wikipedia.org/wiki/%D0%96%D0%B5%D0%BB%D1%82%D0%BE%D2%9B%D1%81%D0%B0%D0%BD%D0%BD%D1%8B%D2%A3_1) тұңғыш рет [Қазақстан Республикасы Президентінің](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%BF%D1%80%D0%B5%D0%B7%D0%B8%D0%B4%D0%B5%D0%BD%D1%82%D1%96) жалпыхалықтық сайлауы өтті. Сайлау нәтижесінде Нұрсұлтан Әбішұлы Назарбаев басым дауыспен (98,78 %) жеңіске жетті.

[1995](https://kk.wikipedia.org/wiki/1995) ж. [сәуірдің 29-ында](https://kk.wikipedia.org/wiki/%D0%A1%D3%99%D1%83%D1%96%D1%80%D0%B4%D1%96%D2%A3_29) жалпыхалықтық референдум нәтижесінде [Қазақстан Республикасы Президенті](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%BF%D1%80%D0%B5%D0%B7%D0%B8%D0%B4%D0%B5%D0%BD%D1%82%D1%96) Н.Ә.Назарбаевтың өкілеттігі [2000](https://kk.wikipedia.org/wiki/2000) ж. дейін ұзартылды.

[1999](https://kk.wikipedia.org/wiki/1999) ж. [қаңтардың 10-ында](https://kk.wikipedia.org/wiki/%D2%9A%D0%B0%D2%A3%D1%82%D0%B0%D1%80%D0%B4%D1%8B%D2%A3_10) өткен жалпыхалықтық сайлаудың нәтижесiнде Н. Назарбаев 79,78 % дауыс алып, [Қазақстан Республикасы Президенті](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%BF%D1%80%D0%B5%D0%B7%D0%B8%D0%B4%D0%B5%D0%BD%D1%82%D1%96) болып қайта сайланды.

[2005](https://kk.wikipedia.org/wiki/2005) ж. [желтоқсанның 4-інде](https://kk.wikipedia.org/wiki/%D0%96%D0%B5%D0%BB%D1%82%D0%BE%D2%9B%D1%81%D0%B0%D0%BD%D0%BD%D1%8B%D2%A3_4) сайлаушылардың 91,5 % дауысын алып, [Қазақстан Республикасының Президенті](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%9F%D1%80%D0%B5%D0%B7%D0%B8%D0%B4%D0%B5%D0%BD%D1%82%D1%96) болып қайта сайланды.

[2011](https://kk.wikipedia.org/wiki/2011) ж. [сәуірдің 3-інде](https://kk.wikipedia.org/wiki/%D0%A1%D3%99%D1%83%D1%96%D1%80%D0%B4%D1%96%D2%A3_3) сайлаушылардың 95,5 % дауысын алып, [Қазақстан Республикасының Президенті](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%9F%D1%80%D0%B5%D0%B7%D0%B8%D0%B4%D0%B5%D0%BD%D1%82%D1%96) болып қайта сайланды.

[2015 ж.](https://kk.wikipedia.org/wiki/2015_%D0%B6.) [сәуірдің 26-ында](https://kk.wikipedia.org/wiki/%D0%A1%D3%99%D1%83%D1%96%D1%80%D0%B4%D1%96%D2%A3_26) сайлаушылардың 97,7 % дауысын алып, [Қазақстан Республикасының Президенті](https://kk.wikipedia.org/wiki/%D2%9A%D0%B0%D0%B7%D0%B0%D2%9B%D1%81%D1%82%D0%B0%D0%BD_%D0%9F%D1%80%D0%B5%D0%B7%D0%B8%D0%B4%D0%B5%D0%BD%D1%82%D1%96) болып қайта сайланды

2019 ж. наурыздың 19-ында Президенттік өкілеттігін тоқтатты.

**Ақерке:** Енді барлығымыз бірігіп, сөзі мен әні ерекше үйлесім тапқан «Елге тілек» әнін шырқасақ.

**Мұғалім:** Тарихтан белгілі болғанындай, азаттық алған елдердің бәрі бірдей бірден даңғыл жолға түсе бермейді. Әсіресе қазіргідей жаһандану кезеңінде жас мемлекеттің «бұйдасынан» жетектей кеткісі келетіндер көп болды. Осы тұрғыдан алғанда, қазына байлығы мол Қазақстанды әлемнің алпауыт елдері «күлшелі бала» көргені хақ. АҚШ пен Ресейдің әрқайсысы Қазақстанды өз ыңғайымен жүргізгісі келгенін де жұртшылық ұмыта қойған жоқ. Сол тұста жас мемлекеттің басшысы Нұрсұлтан Назарбаев Қазақстанның өз ұстанымы бар екенін аңғартып, көп векторлы саясатты таңдағаны баршаңызға мәлім. Осы тұста, Еліміздің тұңғыш Президенті білімділігінен бөлек, қаншалықты жан-жақты, сегіз қырлы екенін көрсету үшін келесі слайд аударыңыздар!

**Нұрасыл: Елбасы –** **ақын.**Оның суырып салатын қасиеті бар. Ал өлеңдерімен тек жақындары ғана таныс болса керек. Халық назарына әлі ұсыныла қойған жоқ. Жұрт тек «Елім менің», «Үш қоңыр» секілді әнге айналған өлеңдерін біледі.

**Мұғалім: Елбасы – құралайды көзге атқан мерген.**Елбасымыз аң аулағанды, саят құрғанды жақсы көреді. Әрі оның мергендігі туралы түрлі аңыздар бар. Бірге оқыған досы, белгілі заңгер, Мақсұт Нәрікбаев ол туралы:сұхбатында «Бір жолы атқан оғының жарты шақырым қашықтықта тұрған жануардың жүрек тұсынан дәл тигендігін көрдім. Тек хас мерген ғана осылай ата алады ғой», – деген

**Ақерке: Елбасы – шебер шаңғышы.**Бала кезінен шаңғыны жақсы көрген Нұрсұлтан Үшқоңырдың биігінен, небір қиын жолсыз жерлермен сырғанағанда алдына жан салмаған екен

**Нұрасыл: Альпинист.**Ол тау баласы болғаннан кейін бе, альпинизмге қатты құмартқан. Кішкентай күнінде Үшқоңырдың тау-тасын жиі аралап кетеді екен. Кейін Президент болғаннан соң да кәсіби альпинистерге ілесіп, бірнеше шыңды бағындырған. Соның ішінде теңіз деңгейінен 4010 м биіктіктегі Абай шыңының орны ерекше. Бүгінде Алматы маңында Нұрсұлтан шыңы бар.

**Ақерке: Елбасы –** **гольф шебері.** Елбасымыз Хайнань аралдарындағы демалыстарының бірінде гольф ойнау шеберлігімен жергілікті халықты қатты таңғалдырыпты. Гольф допшасын бастау алаңшадан көмбе алаңшадағы шұңқырға бір ұрғаннан кіргізген. Таңдайларын қаққан қытай мамандары сол жерге ескерткіш те орнатпақ болған көрінеді

**Мұғалім: Елбасы -әзілқой адам.** Ол кісімен дастархандас болған көптеген адамдар естеліктерінде Елбасымыздың ерекше әзілқой адам екендігін айтады. Әсіресе еркін отырыстарда әзіл айтып, айналасындағыларды күлдіріп, көңілдерін көтеріп отырады екен.

**Нұрасыл:** Тәуелсіз ел атанған тұста Қазақстанның қолында ядролық қару болғаны мәлім. Енді ғана тәй-тәй басқан елдің оны игере алмайтыны өз алдына, мұндай қаруы бар елдің үнемі нысана астында болатыны белгілі. Ел Президенті тағы бір көреген қадам жасады. Алпауыт елдердің кепілдігін ала отырып, әлемде бірінші болып ядролық қарудан бас тартқаны баршаңызға мәлім. Ал Елбасы туралы қызықты деректерді бірі білсе бірі білмес. Онда келесі слайдқа назар аударыңыздар!

**Ақерке:** Келесі кезекте тобымыздың студенттері дайындап келген «Елбасыға арнау» жыр шумақтарын қабыл алыңыздар!

**Нұрасыл:**Әлем көшбасшыларының ҚР тұңғыш президентіне деген көзқарасы қандай екенін білу үшін келесі слайдтарға назар аударыңыздар! БАҚ жарияланымдарында жазылған пікірін тыңдасақ.

**Ақерке:** [Владимир Путин. Ресей Федерациясының президенті](http://presidentlibrary.kz/kk/content/vladimir-putin-resey-federaciyasynyn-prezidenti)«Нұрсұлтан Әбішұлы — саясатта көптен, Кеңес дәуірінен келе жатқан тұлға. Мені қатты таңғалдыратыны — оның заман тынысын тап басып танитыны. Бұл қасиет — бүгінгі әлемді дөп басып сезіне алатын қасиет оған қайдан дарыған?.. Ол адал да әділ. Бір мәселелерді талқылағанда, әрдайым қатардағы адамдарға бұл қалай тиеді деп ойлап тұрады. Бұл жеке адамға, қарапайым отбасылар өміріне қалай әсер етеді?

**Нұрасыл:** [Реджеп Тайып Эрдоған. Түрік Республикасының Президенті](http://presidentlibrary.kz/kk/content/redzhep-tayyp-erdogan-turik-respublikasynyn-prezidenti)Қазақстан Президенті Нұрсұлтан Назарбаев – өз заманының аса көрнекті тұлғасы және түркі жұртының ақсақалы. Біз Нұрсұлтан Назарбаевтың халықаралық бастамаларына әрқашанда ашықпыз әрі зор құрметпен қабылдаймыз. Қазақстан Президентінің түркі әлеміндегі беделі биік, Нұрсұлтан Назарбаевтың барша түркі халықтарының басын біріктіріп, бауырлас түрік елімен қарым-қатынасты нығайтуға сіңірген ерен еңбегін атап өтпеуге болмайды.

**Ақерке:** [Си Цзиньпин. Қытай Халық Республикасының Төрағасы](http://presidentlibrary.kz/kk/content/si-czinpin-kytay-halyk-respublikasynyn-toragasy)Президент Нұрсұлтан Назарбаевтың арқасында біздің елдеріміздің арасында әріптестіктің мықты іргетасы қаланған. Президент Назарбаев елдеріміздің достығын нығайту үшін қаншама жыл аянбай еңбек етті. Қазақстан мен Қытай арасындағы қарым-қатынасты дамытуға зор үлес қосқан Нұрсұлтан Назарбаевты Қытай елі жақсы біледі және аса құрметтейді.

**Нұрасыл:**[Ильхам Әлиев. Әзербайжан Республикасының Президенті](http://presidentlibrary.kz/kk/content/ilham-liev-zerbayzhan-respublikasynyn-prezidenti)Аймақтағы бейбітшілікке бағытталған Қазақстан басшылығының жүйелі дана саясаты көбіне қауіпсіздікті нығайтуды көздейді. Қазақстан тұғыры биік, тегеуріні мықты мемлекетке айналды. Сондықтан да аймақтық мәселелерді шешуде Қазақстанның рөлі мен маңызы арта түсуде, ал біз бұл мемлекеттің жетістігіне әрқашан да қуаныштымыз. Мен Қазақстанның жаңа елордасын көріп, қарқынды құрылыспен салынып жатқан жаңа қаланың көркіне тәнті болдым.

**Ақерке:** Ендігі кезекті, ақ тілектер айдарына беремін. Барлықтарыңыз «Менің еліме деген тілегім қандай болмақ?» деген сұраққа бір ауыз сөзбен жауап беріп өтсеңіздер!

**Мұғалім:** Тәрбие сағатын қортындылай келе айтқым келгені, елінің дамуы, тұрақтылығы, Ұлы көштен қалмауы үшін небір қиындықтарды өткеріп келе жатқан Н.Назарбаевтың еңбегін халқы аса жоғары бағалайды. Туа біткен қасиетіне жүре біткен сапасын тоғыстырған елін сүйген азамат ретіндегі болмысы қандай құрметке болса да лайық. Жақсының жақсысын айтып, нұрын тасытатын халқымыз бұл орайда жаңылған жоқ. Ақ киізге көтеріп сайлаған Тұңғыш Президентіне сол күнді мәңгі есте қалдыру мақсатында желтоқсанның алғашқы күнін мереке етіп берді. Барша қазақстандықтарды Тұңғыш Президент күнімен және алда келе жатырған Тәуелсіздік күнімен құттықтай отырып, тәрбие сағатымызды аяқтаймыз! Көңіл қойып тыңдағандарыңызға рақмет!